## Comandaments de policia local, bombers i protecció civil amplien els seus coneixements sobre el risc d'inundació a Alacant

*** El secretari autonòmic de Seguretat i Emergències inaugura la jornada i recorda que la formació en inundacions “és essencial per a evitar un altre desastre natural com la Dana de 2019, considerat el pitjor desastre amb major cost econòmic de la història d'Espanya”**

El secretari autonòmic de Seguretat i Emergències, Javier Montero, ha inaugurat este matí unes jornades sobre la prevenció del risc en inundacions en la Prefectura Superior de Policia Local de l'Ajuntament d'Alacant.

Les jornades formatives han començat amb comandaments de la policia local, bombers i personal de protecció civil i, en pròxims dies, també s'estendrà a alumnat del curs bàsic de policia local d'Alacant que impartix la Conselleria de Justícia i Interior a través de l'Institut Valencià de Seguretat Pública i Emergències.

Javier Montero ha assenyalat la gran importància “de la formació constant perquè els intervinents en una emergència han d'estar preparats per a afrontar la incertesa d'una emergència en qualsevol moment”.

En inaugurar la jornada, el secretari autonòmic ha recordat que la formació en inundacions, així com en altres emergències, “és essencial per a evitar un altre desastre natural com la Dana de 2019, considerat el pitjor desastre amb major cost econòmic de la història d'Espanya”.

Fecha: 13/09/2023